**ZAPISNIK 2. SJEDNICE UČITELJSKOG VIJEĆA**

**održane 19. prosinca 2022. godine s početkom u 10,45 sati**

**u Koncertnoj dvorani Umjetničke škole Poreč, Kandlerova 2**

Nazočni su učitelji: Aleksandra Orbanić, Samanta Stell, Anamarija Škara Youens, Ana Šterpin Zagoranski, Vilijana Šugar, Haris Brković, Paolo Peruško, Saša Šolić, Marija Poropat, Matea Beotić, Mirjana Siladić, Marijana Gulić, Luka Šugar, Andreja Široki, Ana Horvatek, Sandra Šustereiter, Sanel Jusić, Suzana Ursić, Ivana Katunar, Tamara Ignjatović, Antonella Mendiković Đukić, Alen Bernobić, Viktoriya Sklyarenko, Jenny Brković, Daniela Zgrablić.

Opravdano odsutni su učitelji: Jerko Crljenko, Sanja Pančevski, Anamarija Lovrečić i Hrvoje Hleb.

Sjednica je započela u 10,45 sati uvodnom riječju ravnateljice Sanjice Sare Radetić, po ustanovljenom kvorumu Učiteljskog vijeća.

**Dnevni red:**

1. **Usvajanje zapisnika 1. sjednice Učiteljskog vijeća**
2. **Izvješća s natjecanja, gostovanja i nastupa**
3. **Napredak učenika u 1. polugodištu**
4. **Razno**

Dnevni red usvojen je jednoglasno.

**Ad 1) Usvajanje zapisnika 1. sjednice Učiteljskog vijeća**

Zapisnik 1. sjednice Učiteljskog vijeća jednoglasno je usvojen.

**Ad 2) Izvješća s natjecanja, gostovanja i nastupa**

Ravnateljica je istaknula veliki broj nastupa na natjecanjima, koncertima i plesnim programima koje smo održali tijekom 1. polugodišta te pohvalila sve učitelje za veliki trud oko pripreme učenika za javne nastupe. Istaknula je kako su ju pojedini učitelji posebno motivirali svojim pristupom koncertima klase, toplinom i angažmanom pri pripremi koncerata i gostovanja s učenicima i posebno pohvalila trud i predanost učiteljice i pročelnice plesnog odjela za pripremu učenika i javne nastupe.

Također, posebno je pohvalila učenike i učitelje koji su sudjelovali u glazbenim natjecanjima tijekom polugodišta (izvješća u prilogu). Napomenula je kako je najvrijednija nagrada za učenike ogroman napredak koji postižu velikom motivacijom i predanošću prilikom priprema za natjecanje. Istaknula je uspjeh učenika komornih sastava kod učiteljice Samante Stell, učitelja Sanela Jusića te učenika komornog sastava i učenika koji su sudjelovali i osvojili nagrade na harmonikaškom natjecanju s učiteljicama Anom Šterpin Zagoranski i Anamarijom Lovrečić.

**Ad 3) Napredak učenika u 1. Polugodištu**

Učitelji su istaknuli kako svi učenici napreduju, imaju uzorno vladanje i opravdane izostanke s nastave. Ravnateljica je istaknula kako je važno da učenici rado dolaze na nastavu te da ukoliko učenici često izostaju svakako kontaktiraju roditelje u vezi razloga izostanka te se otvore za komunikaciju o motivaciji učenika za sviranje. Također, istaknula je individualan pristup svakom djetetu koji je nužan u napretku učenika. Ravnateljica je pohvalila sve učitelje za velik trud, napor i marljivost u radu s učenicima te istaknula koliko je važna dobra i kvalitetna suradnja s roditeljima učenika. Istaknula je kako smo kao škola dužni izvještavati roditelje o uspjehu učenika, napretku i motivaciji te da svaki učitelj posveti posebnu pažnju komunikaciji s roditeljima na dobrobit uspjeha učenika. Učitelji su upućeni da informiraju roditelje o napretku učenika, a razrednici da u siječnju održe 2. roditeljski sastanak na temu “Kako motivirati učenike za vježbanje”.

Učiteljsko vijeće je nakon kraće rasprave donijelo odluku da je najbolji način da izvijesti roditelje o napretku, uspjehu i vladanju svakog učenika u prvom polugodištu da u siječnju svi učitelji imaju informacije sa svim roditeljima te usmeno izvijeste roditelje i motiviraju za dalje. Zaključeno je da svi razrednici održe roditeljske sastanke u siječnju “Kako motivirati učenike za vježbanje” i 3. roditeljski sastanak u travnju 2023. godine. Komisija za napredak učenice **Marte Bolić** potvrdila je napredak učenice i akceleraciju učenice u viši razred (2. razred) kroz uvid u gradivo.

**Ad 4) Razno**

Ravnateljica je posebno pohvalila sve učitelje koji su dobili godišnju nagradu HDGPP-a, a ove godine učitelj savjetnik Paolo Peruško dobio je nagradu na dodjeli u Osijeku te je čestitala nagrađenom učitelju. Nagrada znači da smo i kao škola prepoznati na državnoj razini i da su ih učitelji zaslužili svojim trudom, angažmanom i postignutim rezultatima.

Ravnateljica je istaknula kako je na sjednici Školskog odbora donesen Pravilnik o službenim putovanjima Umjetničke škole Poreč.

Ravnateljica je napomenula da je inventura od velike važnosti, posebno zbog požara koji se dogodio u školi u Vrsaru i zamolila da svi pomognu komisiji da temeljito i detaljno izvrši inventuru. Ravnateljica se od srca zahvalila svim učiteljima na velikom trudu i kvalitetnom radu s učenicima te istaknula da je uvijek na raspolaganju zajedno s pedagoginjom u vezi bilo kakvih poteškoća.

Sjednica je završila u 13,00 sati.

Zapisničar: Ravnateljica:

Ana Horvatek Sanjica Sara Radetić

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

KLASA:007-04/22-03/7

URBROJ:2163-6-57-34-22-2

Poreč: 19. 12. 2022. godine